La Casa de Cultura acull la presentació del llibre “Caminando, encontré las claves de la felicidad”, de Jorge Alonso Lorite
2025-07-24

Les Biblioteques Municipals tancaran la seua programació d’activitats d’aquest curs amb la presentació del llibre del burjassoter i usuari de la Biblioteca d’Adults, Jorge Alonso Lorite, “Caminando, encontré las claves de la felicidad”. Una presentació que tindrà lloc divendres que ve 5 de juny a les 19 hores en la sala d’audiovisuals de la Casa de Cultura.

“Caminando, encontré las claves de la felicidad” és una eina que Jorge ha anat construint al llarg de la seua vida, afegint experiències personals i molt comunes que els poden succeir diàriament a les persones. Un llibre amb el qual intenta obrir els ulls a una realitat no gaire diferent a la qual envolta la societat actual, amb la idea que es gaudisca del camí mentre es persegueix la felicitat.

Proposa, en definitiva, obrir la ment i el cor perquè les persones s’òmpliguen d’emocions positives en lloc de centrar el seu focus d’atenció a buidar les negatives.

Jorge Alonso Lorite és Enginyer Tècnic en Telecomunicacions i, a l’una, ha estat formant-se en gran varietat de teràpies naturals, de creixement personal a través de la risoteràpia, de tècniques cognitives i de conducta o de psicologia positiva o tartrà, entre unes altres. Ha participat en projectes de recerca en neurociència i és coneixedor de les filosofies budista, taoista o zen.